Milleks see kõik? Selles mõttes olid motivaatorid siiski väga kindlalt paigas. Tahad võrriga (mingi10-13 aastaselt), Deltaga (13-15 aastaselt) või Jawaga (mingi 15-17 aastaselt) sõita, kardiga ringrajal käia, 15-17 - aastaselt ilma lubadeta oma isikliku Saabiga liigelda, isa autoga maal poes või raudteejaamas käia, siis oled poisslapsena nõus päris palju asju  korda saatma, et sellised privileegid säiliksid. Ilmselt ei olnud väga palju selliseid lapsi, kellele usaldati 16-aastaselt täiesti omapäi ja ilma isa või ema kaasas olemata kätte perekonna tolle aja kohta väga kallis auto, et ta õhtul selle parklasse viia saaks või mõnikord isegi kooli juurde sõita tohiks. Kellele palju usaldatakse, see tunneb vastutust ja temalt saab ka palju nõuda ning see põhimõte minu arvates tõesti töötab.